După o carieră modestă la juniori a cucerit prima sa medalie importantă, aurul pe echipe, la Campionatul European din 2004. A câștigat medalia de bronz la individual la Campionatul European din 2007 de la Gent, apoi argintul pe echipe, doi ani mai târziu, la Plovdiv 2009. În sezonul 2010-2011 a urcat pentru prima dată la o etapă de Cupa Mondială cu bronzul la Grand Prix-ul de la Doha, apoi a câștigat Challenge-ul Bernadotte de la Stockholm, pe care o descrie ca cea mai bună amintire din cariera sa. În același an a fost laureat cu bronz la Campionatul Mondial de la Catania, fiind învins în semifinală de italianul Paolo Pizzo.